«Vest Hem Yunayted» himoyachisi Artur Masuake Angliya Kubogining 1/16 finali doirasida «Uigan Atletik» jamoasiga qarshi o‘yinda raqib futbolchisiga tupurib yuborgani uchun 6 o‘yinlik diskvalifikatsiya bilan jazolanishi mumkin. Bu haqda Evening Standard xabar tarqatdi. Fransiyalik Masuaku o‘yinning 49-daqiqasida raqib yarim himoyachisi Nik Pauellga tupurgani uchun to‘g‘ridan-to‘g‘ri qizil kartochka bilan jazolangandi. Uchrashuv «bolg‘achilar» jamosining 0:2 hisobidagi mag‘lubiyati bilan yakunlangan. 2015 yilda xuddi shunday harakatlari uchun Papiss Sisse va Jonni Evans uzoq muddatli diskvalifikatsiya bilan jazolanishgandi.